**Ռոմինա Փաուեր** (ամբողջ անունը` Ռոմինա Ֆրանչեսկա Փաուեր (անգլ.` Romina Francesca Power), հոկտեմբերի 2, 1951(1951-10-02)[…], Լոս Անջելես, Կալիֆոռնիա, ԱՄՆ), ամերիկա-իտալական երգչուհի, դերասանուհի և նկարչուհի։

Կենսագրություն
--------------

Ռոմինա Փաուերը ծնվել է Լոս-Անջելեսում, հայտնի ամերիկյան դերասան Թայրոն Փաուերի և վերջինիս երկրորդ կնոջ` դերասանուհի Լինդա Քրիստիանի ընտանիքում։ Ծնողների ամուսնալուծությունից հետո, Ռոմինան քրոջ հետ միասին մնաց մոր մոտ։ Քանի որ նրանք շատ էին ճանապարհորդում, Ռոմինայի մանկությունն հիմնականում անցել է Մեքսիկայում և Իտալիայում։ Կրթությունն ստացել է Մեծ Բրիտանիայի քոլեջներից մեկում։

Մանկության տարիներին նրա վրա ազդեցություն են թողել 1950-ական թվականների ամերիկյան մյուզիքլները և մեքսիկական ժողովրդական մարիաչի ժանրի երաժշտությունը, որի արդյունքում էլ նա հրապուրվել է երաժշտությամբ։ Իր առաջին երգը գրել է դեռահաս տարիքում` իր ծննդյան օրը կիթառ նվեր ստանալուց հետո։ Բացի այդ` Ռոմինան սկսել էր նկարահանվել նաև եվրոպական ֆիլմերում, այդ թվում նաև իսպանացի Հեսուս Ֆրանկոյի «Ժյուստինա կամ առաքինիի դժբախտությունը» (1969 թ.) կինոնկարում, որտեղ նա նկարահանվել էր բոլորովին մերկ։ 1967 թվականին` ֆիլմերից մեկի նկարահանման ժամանակ, Ռոմինան ծանոթացել է իտալացի երգիչ Ալ Բանոյի հետ և երեք տարի անց` ամուսնացել նրա հետ։

1975 թվականից նրանք սկսեցին ելույթներ ունենալ միասին, մեծ ճանաչում ձեռք բերեցին Եվրոպայի ու Լատինական Ամերիկայի երկրներում։ Հատկապես հանրահայտ էին նրանց «Sharazan» (1981 թ.), «Felicita`» (1982 թ.), «Che angelo sei» (1982 թ.), «Ci sara» (1984 թ.), «Sempre, Sempre» (1986 թ.) և «Liberta`» (1987 թ.) երգերը, իսկ «Ci sara» երգը 1984 թվականին, Սան-Ռեմոյի փառատոնում գրավեց առաջին տեղը։ Միասին նրանք ձայնագրել են ավելի քան քսան երաժշտական ալբոմ, երկու անգամ մասնակցել են Եվրատեսիլ երգի մրցույթին (1976 թ. 1985 թ.): Նրանց երգերից շատերը դարձել են հիթեր։

1984 թվականին զույգն այցելել է ԽՍՀՄ, որտեղ նրանց մասնակցությամբ նկարահանվել է «Կախարդական սպիտակ գիշեր» երաժշտական ֆիլմը։ 1985 թվականին, «Felicita`» ալբոմի համար ստացել են գերմանական Golden Globe պարգևը։ Այդ ալբոմը միայն Գերմանիայում վաճառվել էր ավելի քան վեց միլիոն տպաքանակով։ Համատեղ ստեղծագործական կյանքի ընթացքում, մինչև 1996 թվականը, Ալ Բանո և Ռոմինա Փաուեր զույգը վաճառել է 65 միլիոն ձայնասկավառակ։

1999 թվականին Ալ Բանոն և Ռոմինա Փաուերը ամուսնալուծվեցին։ Ալ Բանոն շարունակեց իր երգչի սոլո կարիերան, իսկ Ռոմինան ժամանակավորապես հեռացավ երաժշտության աշխարհից։ Այնուամենայնիվ, 2013 թվականին, Ալ Բանոյի 70-ամյակի կապակցությամբ, հոբելյարի հետ միասին նա հայտնվեց բեմին։

2006-2007 թվականներին, Ռոմինան Միլանում կազմակերպեց իր նկարների ցուցահանդեսը։ 2007 թվականին Արիզոնայում տուն գնեց և որոշեց լքել Իտալիան։ Նա ցանկանում էր ինքնահաստատվել որպես երգիչ և գրող, որը չէր կարող անել Իտալիայում, քանի որ այնտեղ նրան դեռևս ընկալում էին որպես Ալ Բանոյի կին։ 2012 թվականին թողարկվել է նրա «Da lontano» ալբոմը, որը ձայնագրվել էր դեռևս 1998-1999 թվականներին։ 2014 թվականից Ռոմինա Փաուերն ու Ալ Բանոն հաճախակի ելույթներ են ունենում միասին։

Անձնական կյանքը
---------------

1970-1999 թվականներին Ռոմինա Փաուերն ամուսնացած է եղել իտալացի երգիչ Ալ Բանոյի հետ։ Նրանք ունեցել են չորս երեխա` մեկ որդի և երեք դուստր։ 1994 թվականի հունվարի 6-ին նրանց ավագ դուստրը` Իլենիա Կարիզին, Նոր Օռլեանում, դեռևս չպարզված հանգամանքներում անհայտ կորել է և մինչ օրս նրա գտնվելու վայրի մասին ոչինչ հայտնի չէ։

Ֆիլմագրության ընտրանին
----------------------

| Թվական | Անվանում | Բնօրինակ անվանում | Կերպար |
| --- | --- | --- | --- |
| 1965 | Տնային տնտեսություն իտալական ձևով | Menage all'italiana | Ստելլա Ռոբոտտի |
| 1966 | Ես ինչպես սովորեցի սիրել կանանց | Come imparai ad amare le donne | Իռենե |
| 1967 | Արևի տակ | Nel sole | Լորենա Վիվալդի |
| 1968 | Աշխարհի ոսկին | L'oro del mondo | Լորենա Վիվալդի |
| 1968 | 24 ժամ կնոջ կյանքից | Vingt-quatre heures de la vie d'une femme | Մարիետա |
| 1969 | Մարքիզ դը Սադի Ժյուստինան | Marquis de Sade: Justine | Ժյուստինա |
| 1969 | Անկուշտները | Femmine insaziabili | Գլորիա Բրիգհտոն |
| 1970 | Հրեշտակներն առանց դրախտի | Angeli senza paradiso | Աննա Ռոսկոֆ |
| 1983 | Շամպայն դրախտում | Champagne in paradiso | - |
| 1996 | Սանդոկանի վերադարձը | Il ritorno di Sandokan | Մահառանի Սուրամա |
| 2007 | Սթրիփ - ակումբի հեքիաթները | Go Go Tales | Յոլանդա Վեգա |

Սկավառակագրություն
------------------

**Ալ Բանոյի հետ**

| Տարեթիվը | Անվանումը |
| --- | --- |
| 1975 | Atto I |
| 1978 | 1978 |
| 1979 | Aria pura |
| 1981 | Sharazan (իսպաներեն) |
| 1982 | Felicità |
| 1982 | Felicidad (իսպաներեն) |
| 1982 | Che angelo sei |
| 1983 | Que ángel será (իսպաներեն) |
| 1984 | The Golden Orpheus Festival 1984 |
| 1984 | Effetto amore |
| 1986 | Sempre sempre |
| 1986 | Siempre siempre (իսպաներեն) |
| 1987 | Libertà! |
| 1987 | Libertad (իսպաներեն) |
| 1988 | Fragile |
| 1988 | Fragile (իսպաներեն) |
| 1990 | Fotografia di un momento |
| 1990 | Fotografía de un momento (իսպաներեն) |
| 1990 | Weihnachten bei uns zu Hause (also known as Corriere di Natale) |
| 1991 | Navidad ha llegado (իսպաներեն) |
| 1991 | Vincerai |
| 1991 | Vencerás (իսպաներեն) |
| 1993 | Notte e giorno |
| 1993 | El tiempo de amarse (իսպաներեն) |
| 1995 | Emozionale |
| 1995 | Amor sagrado (իսպաներեն) |
| 1996 | Ancora... Zugabe |
| 2015 | The Very Best – Live aus Verona |

**Սոլո**

| Տարեթիվը | Անվանումը |
| --- | --- |
| 1969 | 12 canzoni e una poesia |
| 1974 | Ascolta, ti racconto di un amore |
| 1974 | Con un paio di Blue-Jeans |
| 2012 | Da lontano |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Discogs — 2000.
2. 1 2  filmportal.de — 2005.
3. 1 2  GeneaStar
4. 1 2  *Deutsche Nationalbibliothek* Record #140501703 // Gemeinsame Normdatei (գերմ.) — 2012—2016.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Apple Music · Ինստագրամ · Last.fm · Spotify · Յանդեքս երաժշտություն |
|  |
| Թեմատիկ կայքեր | AllMovie · Allmusic · AlloCiné · ČSFD · Discogs · Filmportal · Internet Movie Database · ԿինոՊոիսկ · MusicBrainz · Rotten Tomatoes |
|  |
| Բառարաններ և հանրագիտարաններ | Treccani |
|  |
| 

|  Չափորոշչային վերահսկողություն |
| --- |
|  |
| BNE: XX4578565 · BNF: 13938504f · GND: 140501703 · GTAA: 140441 · ICCU: CFIV112343 · ISNI: 000000011696788X · LCCN: no98057389 · NKC: xx0056251 · NLP: a0000003519543 · NTA: 096124237 · SUDOC: 129724025 · VIAF: 107192588 · WorldCat VIAF: 107192588 |

 |

 |